Unity (spillmotor)

Unity er en spillmotor utviklet av Unity Technologies som primært blir brukt til å utvikle videospill for flere plattformer, som PC-er, konsoller, mobiltelefoner og nettsider. Den ble først vist frem og utgitt på Apples utviklerkonferanse i 2005, da bare for OS X, og har siden blitt utviklet til å støtte mer enn femten plattformer.

Et par eksempler på videospill utviklet med Unity er Cuphead, Hearthstone, Pokémon GO og Teslagrad.

 Læringstilbud 
Unity Technologies tilbyr selv et engelskspråklig læringstilbud kalt Unity Learn, som opprinnelig ble delt inn i to deler: For det første var det gratis kurs oppført under Unity Learn. For det andre var det betalte kurs oppført under Unity Learn Premium. Siden 23. juni 2020 har Unity Technologies også gjort premium-tilbudet tilgjengelig for alle brukere gratis. I tillegg tilbyr Unity ulike forelesninger på engelsk som en del av den årlige «Unity Unite», som kan sees på stedet eller online.

Liste over gratis læringsveier som tilbys av Unity Learn:

 Unity Essentials. Gjennomføringstid: 2 uker. Læringsveien for nybegynnere, som lærer det grunnleggende for å komme i gang med Unity.
 Juniorutvikler. Gjennomføringstid: 12 uker. Læringsveien for nybegynnere med grunnleggende kunnskap. Den dekker programmeringsteori, kodeskriving, appskripting, feilsøking, versjonskontroll, kodeoptimalisering, etc.
 Kreativ kjerne. Gjennomføringstid: 10 uker. Læringsveien for å utvide kunnskap, ferdigheter og forståelse av Unity.
 VR utvikling. Gjennomføringstid: 6 uker. Læringsveien inkluderer det grunnleggende om å utvikle VR-apper.

 Referanser 

 Eksterne lenker 



Kategori:Spillmotorer
Kategori:Programvare fra 2005